पार्टी के चार विधायकों की विधायकी खत्म करने के फैसले पर जिले के जदयू विधायकों ने रोष जताया है। विधायकों ने विधानसभा अध्यक्ष के फैसले को असंवैधानिक बताया। फैसले के खिलाफ उच्च न्यायालय में याचिका दायर करने का स्वागत करते हुए विधायकों ने हरसंभव मदद करने का वादा किया है। दूसरी ओर शनिवार को आये उक्त फैसले के बाद अब जिले की सियासत भी गरमा गयी है। मुजफ्फरपुर से जदयू के चार बागी विधायकों के खिलाफ भी कार्रवाई को लेकर कयास लग रहे हैं। जिले के चार जदयू विधायकों के मामले में विधानसभा अध्यक्ष 22 नवंबर को अंतिम सुनवाई करने वाले हैं।